หอป่วนก๊วนตัวแสบ

หอป่วนก๊วนตัวแสบ (; โรมาจิ: "Hidamari Sukecchi - ทับศัพท์จาก Hidamari Sketch")  เป็นการ์ตูนญี่ปุ่นประเภทการ์ตูน 4 ช่องแนวตลกและชีวิตประจำวัน แต่งเรื่องและวาดภาพโดย อุเมะ อาโอกิ โดยจะเน้นไปยังนักเรียนสายศิลปะ 4 คน ที่อยู่โรงเรียนมัธยมที่มีชื่อด้านศิลปะแห่งหนึ่ง และทั้ง 4 คนต่างก็พักในหอพักหญิงฮิดามาริด้วยเหมือนกัน รูปแบบและจำนวนตัวละครหลัก โครงพล็อต ลักษณะเนื้อหา การดำเนินเนื้อเรื่อง ใกล้เคียงกันกับเรื่อง K-ON! และ ลัคกี้ สตาร์
เนื้อเรื่องย่อ.
ยูโนะ นักเรียนหน้าใหม่ของโรงเรียนยามาบูกิ ที่มีชื่อด้านวิชาศิลปะ ได้พบปะกับ มิยาโกะ เพื่อนใหม่ของเธอที่สอบที่นี่ติดด้วยเช่นกัน พวกเธอทั้งคู่ต่างมีบ้านที่อยู่ไกลจากโรงเรียน จึงได้มาพักที่หอฮิดามาริตรงข้ามโรงเรียนโดยมิได้นัดหมาย ในหอมีรุ่นพี่นักเรียนโรงเรียนยามาบูกิอาศัยอยู่ก่อนแล้ว 2 คน คือ ฮิโระ และ ซาเอะ ชีวิตอันสดใสของสาวน้อยที่เพิ่งขึ้น ม. ปลาย จะเป็นยังไงกันบ้างนะ?
หอฮิดามาริ.
หอฮิดามาริ เป็นสถานที่หลักของอนิเมะเรื่องนี้ เพราะเป็นที่พักอาศัยของตัวละครหลักทุกตัว เรื่องราวในเรื่องหลายๆจุด มักจะเกิดขึ้นที่หอพักแห่งนี้ หอฮิดามาริมีข้อควรรู้ 3 ประการ ซึ่งสมาชิกหอรุ่นเก่า จะบอกกับสมาชิกใหม่ทุกๆปี ได้แก่
แต่ในข้อที่ 3 ชาวหอรุ่นเดิมมักจะเสริมว่า "แต่พวกที่ว่าเรียนจบไปหมดแล้ว ตอนนี้มีแค่คนธรรมดาๆ เท่านั้นแหละ"
ตัวละครหลัก.
ข้อสังเกต : ตัวละครในเรื่องนี้ทุกตัวไม่มีการระบุนามสกุล
ตัวละครแต่เดิม.
ตัวละครเหล่านี้ปรากฏตั้งแต่ช่วงแรกของเรื่องนี้ หรือตั้งแต่ช่วงที่ยูโนะและมิยาโกะอยู่ชั้นปีที่ 1 ฮิโระและซาเอะอยู่ชั้นปีที่ 2
ยูโนะ (; โรมาจิ: "Yuno") 
"ห้องพัก:" 201
"ให้เสียงโดย:" คานะ อาสึมิ
เด็กนักเรียนใหม่ชาวโอคายามะ ที่สอบเข้าโรงเรียนยามาบูกิได้ และย้ายมาพักที่หอฮิดามาริ มีนิสัยสุภาพเรียบร้อยน่ารักเหมือนเด็กตัวเล็กๆ แต่บางครั้งก็ซุ่มซ่ามขี้หลงขี้ลืมเหมือนสาวเอ๋อเหมือนกัน ปกติเธอจะติดที่ติดผมรูป X ที่ผมทั้ง 2 ข้าง มีความสามารถในการทำอาหารได้ดีในระดับนึง และมักเป็นปากท้องให้มิยาโกะบ่อยๆ เธอมักจะเรียกมิยาโกะว่า มิยะจัง
มิยาโกะ (; โรมาจิ: "Miyako") 
"ห้องพัก:" 202
"ให้เสียงโดย:" คาโอริ มิซึฮาชิ
สาวห้าวเสียงค่อนข้างเหน่อชาวฟุกุโอกะ ผู้ใช้ชีวิตเรื่อยเปื่อยไปเรื่อย แต่ก็เป็นคนดี สอบเข้าโรงเรียนยามาบูกิได้เช่นเดียวกับยูโนะ และย้ายมาพักที่หอฮิดามาริด้วย เธอมีนิสัยค่อนข้างเห็นแก่กิน กินได้โดยไม่พะวงเรื่องหุ่นของตนเอง เป็นคนสบายๆ จนถึงขั้นไม่คิดอะไรใดๆเลย เธอมักจะชื่นชอบการเข้าไปในห้องของผู้อาศัยในหอฮิดามาริคนอื่นๆ เพราะมักจะได้รับการเลี้ยงอาหารเสมอๆ เธอมักจะเรียกยูโนะว่า ยูโนจจิ
ฮิโระ (; โรมาจิ: "Hiro") 
"ห้องพัก:" 101
"ให้เสียงโดย:" ยูโกะ โกโต
สาวนิ่งรุ่นพี่ที่พักในหอฮิดามาริมาก่อน มีบุคคลลิกเงียบสงบเหมือนป่าเขา แต่ยามโกรธก็น่ากลัวปานระเบิดจากเครื่องบิน เป็นคนที่พะวงเรื่องรูปร่างตนเองมาก แต่ก็มักจะเผลอทานขนมหวานมากเกินไป จนน้ำหนักขึ้นเป็นประจำ มีฝีมือการทำอาหารระดับขั้นแม่บ้านแม่เรือน และเป็นหน้าที่ประจำที่เธอจะต้องทำอาหารให้ซาเอะขณะกำลังปั่นต้นฉบับ เธอสนิทกับซาเอะมากจนทั้งคู่ดูเหมือนคู่รักกัน บ้านของเธออยู่ที่ยามากาตะ
ซาเอะ (; โรมาจิ: "Sae") 
"ห้องพัก:" 102
"ให้เสียงโดย:" เรียวโกะ ชินทานิ
สาวมั่นรุ่นพี่ที่พักในหอฮิดามาริมาก่อน ที่มีความจริงจังอยู่ในจิตใจ ทำงานพิเศษโดยการเขียนนิยายแนวความรักหวานซึ้ง เธอตั้งใจเรียนวาดภาพเพราะอยากที่จะวาดภาพประกอบนิยายของตนด้วยตนเอง ดูผิวเผินจะคล้ายทอมบอยและเด็กผู้ชาย แต่ไม่ใช่ ด้วยเหตุนี้จึงมักถูกมองว่าเป็นคู่รักกับฮิโระบ่อยๆ
ตัวละครในภาค x Hoshimittsu และ x Honeycomb.
ตัวละครเหล่านี้จะปรากฏในมังงะช่วงเดือน กรกฎาคม 2552 ในรายเดือน และเล่ม 4 สำหรับฉบับรวมเล่ม สำหรับอนิเมะจะปรากฏในภาค x Hoshimittsu คือตั้งแต่ช่วงที่ยูโนะและมิยาโกะอยู่ชั้นปีที่ 2 ฮิโระและซาเอะอยู่ชั้นปีที่ 3
นาซุนะ (; โรมาจิ: "Nazuna") 
"ห้องพัก:" 203
"ให้เสียงโดย:" จิอากิ โอมิงาวะ
นักเรียนสาวสายสามัญคนแรกที่มาอาศัยอยู่ที่หอฮิดามาริ อันที่จริง บ้านของเธอก็ไม่ได้อยู่ไกลจากโรงเรียนยามาบูกิมากนัก เพียงแต่พ่อของเธอต้องย้ายไปทำงานต่างจังหวัด ด้วยความที่พ่อของเธอทำงานบ้านอะไรไม่เป็น แม่ของเธอจึงต้องตามไปดูแลด้วย ทำให้เธอต้องมาอยู่หอนี้ โดยที่ทำอะไรเองไม่เป็นเลย เธอออกจะเป็นคนขี้แย และอ่อนไหวง่าย
โนริ (; โรมาจิ: "Nori") 
"ห้องพัก:" 103
"ให้เสียงโดย:" ฮิโตมิ ฮาราดะ
นักเรียนสายศิลป์ผู้ช่ำชองด้านไอที และคอมพิวเตอร์ เป็นผู้บุกเบิกที่ทำให้หอฮิดามาริมีอินเทอร์เน็ตใช้กับเขา เป็นคนพูดอะไรตรงๆ คิดยังไงพูดแบบนั้น ซึ่งบางทีอาจจะไปกระทบจิตใจผู้อื่นได้ไม่รู้ตัว เธอมาจากแถบคันไซ